OBEC LIPTOVSKÁ TEPLIČKA

Všeobecne záväzné nariadenie obce Liptovská Teplička
č.   2 /2019 
o organizácii miestneho referenda

Návrh VZN zverejnený pred schválením:  20.3.2019
Lehota na predloženie pripomienok k Návrhu VZN do:   30.3.2019
Schválené uznesením OcZ číslo  30/2019                  zo dňa:      5.4.2019		 
Vyvesené na úradnej tabuli dňa:  9.4.2019				   
Účinnosť od 	24.4.2019	

Všeobecne záväzné nariadenie obce Liptovská Teplička
č.    2 /2019
o organizácií miestneho referenda.

     Obecné zastupiteľstvo obce Liptovská Teplička vo veciach územnej samosprávy sa v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov (ďalej len „zákon o obecnom zriadení“) a § 4 ods. 5 písm. a) bod 4 zákona o obecnom zriadení v nadväznosti na § 11a zákona o obecnom zriadení uznieslo na tomto: 

všeobecne záväznom nariadení

§ 1
Úvodné ustanovenia

(1)	Toto všeobecne záväzné nariadenie (ďalej len „nariadenie“) upravuje vyhlásenie, prípravu, priebeh a vyhlásenie výsledkov miestneho referenda v obci Liptovská Teplička   (ďalej len „obec“).

(2)	Obecné zastupiteľstvo (ďalej len „zastupiteľstvo“) vyhlasuje miestne referendum v súlade so Zákonom o obecnom zriadení.

(3)	Zastupiteľstvo určí dátum konania referenda tak, aby sa uskutočnilo v sobotu.

(4)	Na účely hlasovania a sčítania hlasov v miestnom referende tvorí územie obce jeden volebný okrsok.

§ 2
Petícia za vyhlásenie miestneho referenda

(1)	Na petícii za vyhlásenie miestneho referenda (ďalej len „petícia“) musí byť uvedené
a)	znenie navrhovanej otázky, alebo viacerých otázok, ktoré majú byť predmetom referenda,
b)	osoba, ktorá dovŕšila vek 18 rokov, určená na styk so zastupiteľstvom (ďalej len „zástupca petície“), 
c)	členovia petičného výboru, ak je petičný výbor vytvorený.

(2)	Oprávnený volič na petícii čitateľne uvedie svoje meno, priezvisko, dátum narodenia a adresu trvalého pobytu (obec, ulica, číslo domu) a k týmto údajom pripojí svoj podpis.

(3)	Petícia za vyhlásenie referenda a petičné hárky s podpismi oprávnených voličov sa odovzdávajú obecnému úradu cez podateľňu. Obecný úrad vystaví zástupcovi petície potvrdenie o odovzdaní petície, o počte petičných hárkov a počte podpisov na nich.

(4)	Petíciu overujú aspoň traja poslanci určení zastupiteľstvom, ktorí nemôžu byť členmi petičného výboru, a starosta. Starosta neoveruje petíciu, ktorá požaduje vyhlásiť referendum o odvolaní starostu. 

(5)	Pri overovaní petície má právo byť prítomný zástupca petície alebo iný poverený člen petičného výboru, ak o to požiadajú.

§ 3
Komisia pre miestne referendum

(1)	Komisia pre mieste referendum (ďalej len „komisia“) musí mať najmenej 5 členov a najmenej 2 náhradníkov. Členov a náhradníkov komisie určí zastupiteľstvo uznesením. Pre platnosť tohto uznesenia je potrebný súhlas nadpolovičnej väčšiny prítomných poslancov.

(2)	Člen komisia sa ujíma svojej funkcie zložením sľubu na prvom zasadnutí komisie, tak, že podpíše písomný sľub v znení: „Sľubujem na svoju česť, že budem svedomite a nestranne vykonávať svoju funkciu a budem sa pritom riadiť Ústavou Slovenskej republiky a zákonmi.“

(3)	Členstvo v komisii zaniká doručením uznesenia zastupiteľstva o odvolaní člena komisie, alebo doručením písomného oznámenia člena o vzdaní sa funkcie predsedovi komisie. Na odvolanie člena komisie je potrebný súhlas nadpolovičnej väčšiny prítomných poslancov.

(4)	Predseda komisie bezodkladne povolá do komisie náhradníka. Náhradník sa ujíma funkcie tak, že skladá sľub člena komisie do rúk predsedu komisie, podpisom znenia sľubu člena komisie. 

(5)	Členstvo v komisii zaniká aj vtedy, ak člen komisie nezloží sľub najneskôr do skončenia prvého zasadnutia komisie, to sa netýka náhradníka.

(6)	Dátum prvého zasadnutia komisie stanoví uznesením obecné zastupiteľstvo v súlade so zákonom o obecnom zriadení. Zasadnutie zvoláva starosta obce.

(7)	Na prvom zasadnutí určí žreb z členov komisie predsedu a podpredsedu. Žrebovanie riadi najstarší člen komisie.

(8)	Predseda komisie a v čase jeho neprítomnosti podpredseda komisie riadi činnosť komisie a zabezpečuje poriadok vo volebnej miestnosti a v jej bezprostrednom okolí. Jeho pokyny na zachovanie poriadku sú záväzné pre všetkých prítomných.

(9)	Organizačné a administratívne záležitosti súvisiace s prípravou a priebehom rokovania komisie a odborného poradcu komisie vykonáva zapisovateľ komisie. Zapisovateľ komisie nie je členom tejto komisie. Menuje a odvoláva ho starosta obce, menovacím dekrétom zapisovateľa komisie pre miestne referendum. Zapisovateľ komisie sa ujíma svojej funkcie zložením sľubu na začiatku na prvom zasadnutí komisie tak, že podpíše písomný sľub tohto znenia: „ Sľubujem na svoju česť, že budem svedomite a nestranne vykonávať svoju funkciu a budem sa pritom riadiť Ústavou Slovenskej republiky a zákonmi.“ 

(10)	Zapisovateľ komisie organizačne a administratívne zabezpečuje úlohy súvisiace                   s prípravou a priebehom referenda. Plní funkciu odborného poradcu. 

(11)	Komisia je spôsobilá uznášať sa, ak je prítomná nadpolovičná väčšina všetkých jej členov. Uznesenie je prijaté, ak sa zaň vyslovila nadpolovičná väčšina prítomných členov. Ak dôjde k rovnosti hlasov, návrh sa považuje za zamietnutý. 

(12)	Komisia:
a)	dozerá na dodržiavanie právnych predpisov pri príprave a konaní miestneho referenda,
b)	zabezpečuje riadny priebeh hlasovania, najmä dozerá na správne odovzdanie hlasovacích lístkov a dbá o poriadok v miestnosti na hlasovanie a v jej bezprostrednom okolí,
c)	vykonáva sčítanie hlasov a zisťuje celkové výsledky miestneho referenda v obci,
d)	vyhotoví a odovzdá zápisnicu o priebehu a výsledku miestneho referenda starostovi obce,
e)	plní ďalšie úlohy vyplývajúce z tohto nariadenia.

§ 4
Priebeh hlasovania

(1)	Hlasovania  v miestnom  referende  sa  môže  zúčastniť   obyvateľ  obce Liptovská Teplička s trvalým pobytom v obci, ktorý je oprávnený voliť do orgánov samosprávy obcí  v zmysle zákona č. 180/2014 Z. z. o podmienkach výkonu volebného práva a o zmene       a doplnení niektorých zákonov v znení neskorších predpisov (ďalej len „oprávnený volič“). 

(2)	Prekážkou vo výkone hlasovacieho práva v miestnom referende je  zákonom  ustanovené obmedzenie osobnej slobody z dôvodov ochrany verejného zdravia.

§ 5
Zoznam obyvateľov obce oprávnených na hlasovanie

(1)	Zoznam obyvateľov obce oprávnených na hlasovanie /ďalej len "zoznam"/ vyhotoví obec. 

(2)	O vyhotovení zoznamu a o dopisovaní do zoznamu platia primerane ustanovenia zákona  č. 180/2014 Z. z. o podmienkach   výkonu   volebného   práva   a o zmene          a doplnení niektorých zákonov v znení neskorších predpisov.

(3)	Obec odovzdá zoznam komisii najneskôr dve hodiny pred začatím hlasovania.

(4)	Členovia komisie sú povinní zachovávať mlčanlivosť o osobných údajoch, ktoré spracúvajú.

§ 6
Hlasovacie lístky

(1)	Na hlasovacom lístku pre miestne referendum musí byť uvedené:
a)	deň, prípadne dni konania hlasovania,
b)	otázka/y a pri každej sú vytlačené rámčeky, z ktorých jeden je nadpísaný slovom "áno" a druhý slovom "nie",
c)	poučenie o spôsobe úpravy hlasovacieho  lístka.

(2)	Na každom hlasovacom lístku pre miestne referendum musí byť odtlačok  okrúhlej pečiatky obce s erbom obce vo farbe červenej.

(3)	Na každej úradnej obálke pre miestne referendum (ďalej len „úradnej obálke“), ktorá musí byť nepriehľadná, musí byť odtlačok  okrúhlej pečiatky obce s erbom obce vo farbe červenej.

(4)	Obec zabezpečí, aby hlasovacie lístky a úradné obálky boli komisii doručené v deň konania hlasovania a to najneskôr dve hodiny pred začatím hlasovania.

(5)	Oprávnený volič dostane hlasovací lístok a úradnú obálku v miestnosti  na  hlasovanie  v deň konania hlasovania.

§ 7
Hlasovanie

(1)	Predseda komisie skontroluje pred začatím volieb za prítomnosti členov komisie volebnú schránku a prenosnú volebnú schránku a zapečatí ich. Skontroluje tiež vybavenie volebnej miestnosti, či je pripravený zoznam voličov a dostatočný počet hlasovacích lístkov a úradných  obálok.

(2)	Oprávnený volič po príchode do volebnej miestnosti preukáže svoju totožnosť občianskym preukazom a po zázname v zozname voličov dostane od komisie úradnú obálku a hlasovací  lístok.

(3)	Oprávnený volič hlasuje osobne. Hlasovanie je tajné. Vo volebných miestnostiach sú na úpravu hlasovacích lístkov určené osobitné priestory oddelené tak, aby bola zaručená tajnosť hlasovania.

(4)	Oprávnený volič hlasuje osobne tak, že po prevzatí hlasovacieho lístka a úradnej obálky vstúpi do priestoru určeného na úpravu hlasovacích lístkov a tu na hlasovacom lístku označí spôsobom určeným na hlasovacom lístku odpoveď na otázku/y položenú/é v miestnom referende. Po označení odpovede/í vloží hlasovací lístok do úradnej obálky.

(5)	Členovia  komisie  nemôžu   upravovať   hlasovacie   lístky   za  oprávnených  voličov.  V prípade, že oprávnený volič nesprávne upravil hlasovací/ie lístok/ky môže požiadať, aby mu komisia vydala za nesprávne upravený hlasovací lístok nový hlasovací lístok.

(6)	Volič je povinný odložiť nepoužité hlasovacie lístky alebo nesprávne upravené hlasovacie lístky do zapečatenej schránky na odloženie nepoužitých alebo nesprávne upravených hlasovacích lístkov; ak ide o hlasovanie mimo volebnej miestnosti, volič nepoužité hlasovacie lístky alebo nesprávne upravené hlasovacie lístky znehodnotí pred členmi komisie.

(7)	Oprávnený volič, ktorý nemôže sám upraviť hlasovací lístok pre telesnú vadu alebo preto, že nemôže čítať alebo písať, má právo vziať so sebou do priestoru určeného na úpravu hlasovacích lístkov iného voliča, aby za neho hlasovací lístok podľa jeho pokynov upravil a vložil do úradnej obálky.

(8)	Oprávnený volič hlasuje tak, že po opustení priestoru určeného na úpravu hlasovacích lístkov vloží úradnú obálku do schránky pre miestne referendum.

(9)	Oprávnený volič môže požiadať zo závažných, najmä zdravotných dôvodov komisiu, aby  mohol hlasovať mimo volebnej miestnosti, a to len v územnom obvode obce.   V takom  prípade  komisia  vyšle  k oprávnenému   voličovi  dvoch  svojich  členov s prenosnou volebnou schránkou, hlasovacími lístkami a úradnou obálkou. Oprávnený volič hlasuje tak, aby sa dodržala tajnosť hlasovania.

(10)	 Ak nastanú okolnosti, ktoré znemožňujú začať hlasovanie, pokračovať v ňom alebo ho ukončiť, môže komisia odročiť začatie hlasovania na neskoršiu hodinu alebo predĺžiť čas hlasovania. Celkový čas hlasovania sa však nesmie skrátiť. Komisia o takomto opatrení vyrozumie voličov spôsobom v mieste obvyklým. V prípade, že hlasovanie je prerušené, zapečatí komisia volebné spisy, volebnú schránku a prenosnú volebnú schránku. Pri opätovnom začatí hlasovania predseda za prítomnosti členov  komisie overí neporušenosť pečatí a poznamená to v zápisnici o hlasovaní.

(11)	Po uplynutí hodiny určenej na ukončenie hlasovania môžu hlasovať už len tí, ktorí sú vo  volebnej  miestnosti  alebo  pred  ňou.   Potom  sa   volebná   miestnosť  uzavrie a predseda komisie vyhlási hlasovanie za ukončené.

§ 8
Sčítanie hlasov

(1)	Sčítavanie hlasov prebieha po ukončení hlasovania za prítomnosti všetkých členov komisie a aj zapisovateľa. Činnosť členov komisie riadi jeho predseda a v prípade jeho neprítomnosti podpredseda. Členovia komisie majú oprávnenie zúčastňovať sa podľa pokynov predsedu na všetkých úkonoch potrebných pre sčítavanie hlasov.

(2)	Po ukončení  hlasovania  dá  predseda  komisie  zapečatiť  nepoužité  hlasovacie  lístky a úradné obálky a potom dá otvoriť volebnú schránku. Ak komisia použila na výslovnú žiadosť  jednotlivých voličov aj prenosnú  volebnú schránku, komisia obsah schránok  po ich otvorení zmieša.

(3)	Komisia spočíta obálky z volebných schránok a porovná ich počet s počtom vydaných obálok podľa záznamov v zozname voličov – rozdiely zaznamená v zápisnici.  Neúradné obálky komisia vylúči tak, že ich počet i dôvod vylúčenia prijme uznesením.

(4)	Komisia otvorí obálky, ktoré neboli vylúčené a zistí:
a)	celkový počet odovzdaných hlasovacích lístkov,
b)	počet neplatných  hlasovacích  lístkov 
c)	počet platných hlasovacích lístkov,
d)	počet hlasov pre jednotlivé otázky.

(5)	Každý člen komisie môže nazerať do hlasovacích lístkov. Predseda komisie kontroluje správnosť sčítania hlasov.

(6)	V miestnosti, kde komisia sčítava hlasy, majú právo byť prítomní členovia komisie, zapisovateľ a osoby, ktorým na to dala povolenie komisia. O tom urobí ihneď písomný záznam.

(7)	Komisia vyhotoví v dvoch rovnopisoch zápisnicu o priebehu a výsledku hlasovania v obci, ktorú podpíšu predseda, podpredseda a ostatní členovia komisie. Dôvody prípadného odmietnutia podpisu sa poznamenajú.

(8)	V zápisnici komisia uvedie:
a)	čas začatia a ukončenia hlasovania, prípadne jeho prerušenia,
b)	počet voličov zapísaných do zoznamu na hlasovanie,
c)	počet voličov, ktorým bola vydané hlasovacie lístky,
d)	počet neúradných obálok, ktoré boli vylúčené z hlasovania,
e)	počet odovzdaných hlasovacích lístkov,
f)	počet odovzdaných platných a počet odovzdaných neplatných hlasovacích lístkov,
g)	počet hlasov pre jednotlivé otázky (ak sa hlasuje spôsobom „áno“ „nie“  počet hlasov podľa jednotlivých odpovedí pre každú jednotlivú otázku),
h)	výsledok miestneho referenda,
i)	prehľad uznesení komisie a ich odôvodnenie.

(9)	K zápisnici komisia priloží stručnú správu o obsahu sťažností, ktoré jej boli podané,   a uzneseniach, ktoré k nim prijala, ako aj prípady porušenia právnych predpisov pri príprave a priebehu hlasovania.

(10)	Po podpísaní oboch rovnopisov zápisnice o priebehu a výsledku hlasovania predseda komisie jedno vyhotovenie zápisnice odovzdá bez meškania obci.

(11)	Komisia zapečatí odovzdané hlasovacie lístky a zoznamy obyvateľov oprávnených    na hlasovanie a odovzdá ich spolu s ostatnými dokladmi o hlasovaní do úschovy obci.

(12)	Hlasovací lístok je neplatný, ak:
a)	odovzdaný hlasovací lístok nie je predpísaným hlasovacím lístkom,
b)	odovzdaný hlasovací lístok nie je upravený určeným spôsobom,
c)	ak je v obálke niekoľko hlasovacích lístkov, sú všetky hlasovacie lístky neplatné.

(13)	Oprávnený volič dostane hlasovací lístok a úradnú obálku v miestnosti  na  hlasovanie  v deň konania hlasovania.

(14)	O platnosti hlasovacieho lístku rozhoduje komisia tak, že prijíma uznesenie k platnosti sporných hlasovacích lístkov ku každému osobitne.

(15)	Výsledky miestneho referenda sú platné, ak sa na ňom zúčastnila aspoň polovica oprávnených voličov podľa § 4 tohto nariadenia a ak bolo rozhodnutie prijaté nadpolovičnou väčšinou platných hlasov účastníkov miestneho referenda.
§ 9
Vyhlásenie výsledku miestneho referenda

(1)	Obec vo vyhlásení výsledkov uvedie:
a)	celkový počet voličov, ktorí sa zúčastnili na miestnom referende,
b)	počet hlasov pre jednotlivé otázky (ak sa hlasuje spôsobom „áno“ „nie“  počet hlasov podľa jednotlivých odpovedí pre každú jednotlivú otázku) v obci,
c)	výsledok, ktorý z hlasovania vyplynul.

§ 10
Opatrenia na zabezpečenie miestneho referenda

(1)	Miestnosti na hlasovanie, hlasovacie lístky a obálky a iné pomocné prostriedky na vykonanie miestneho referenda zabezpečí obecný úrad.

(2)	Pri vchode do miestnosti určenej na miestne referendum sa umiestňuje nápis "Miestnosť pre miestne referendum".

(3)	V miestnosti pre miestne referendum sa umiestňujú na čelnú stenu štátna vlajka Slovenskej republiky a štátny znak Slovenskej republiky.                                                                                                                                                                                                                                                  

(4)	V miestnosti pre miestne referendum musí byť volebná schránka, prenosná   volebná schránka, schránka na odloženie nepoužitých alebo nesprávne upravených hlasovacích lístkov, zoznam voličov a čisté tlačivá zoznamu voličov na dopísanie voličov, dostatočný počet hlasovacích lístkov pre miestne referendum a úradných obálok pre miestne referendum a dostatočný počet tlačív zápisnice  o priebehu a výsledku hlasovania  v miestnom referende.

(5)	Pred vchodom do miestnosti pre miestne referendum musia byť vystavené hlasovacie lístky s označením "vzor" a informácia pre voliča o spôsobe  úpravy  hlasovacieho  lístka.

(6)	Miestnosť pre miestne referendum musí byť vybavená osobitnými  priestormi  na  úpravu hlasovacích lístkov a písacími potrebami na úpravu hlasovacích lístkov. Počet osobitných priestorov na úpravu hlasovacích lístkov určuje obec s prihliadnutím  na počet oprávnených voličov v obci.

§ 11
Financovanie miestneho referenda
(1)	Výdavky spojené s miestnym referendom sa hradia z rozpočtu obce.

(2)	Ak zastupiteľstvo pri vyhlásení referenda nerozhodne inak, o nárokoch členov komisií          a zapisovateľov platia primerane ustanovenia osobitného predpisu (Vyhláška MV SR                č. 308/2015 Z. z. o výdavkoch spojených s voľbami). 

§ 12
Obmedzenia súvisiace s konaním referenda

(1)	Členovia komisie pre miestne referendum nesmú poskytovať informácie o priebehu a čiastkových výsledkoch hlasovania až do zverejnenia výsledkov miestneho referenda.

§ 13
Záverečné ustanovenia

(1)	Všeobecne záväzné nariadenie č.  2/2019, ktorým sa ustanovujú podrobnosti o organizácii miestneho referenda bolo schválené uznesením obecného zastupiteľstva obce Liptovská Teplička č. 30/2019 zo dňa 5.4.2019 a nadobúda účinnosť 15 dňom od jeho zverejnenia na úradnej tabuli. 

Vyvesené na úradnej tabuli dňa:  9.4.2019

Mgr. Slavomír Kopáč
      										      starosta obce